Ministru kabineta noteikumu “Grozījumi Ministru kabineta 2015. gada 17. marta noteikumos Nr.129 “Darbības programmas “Izaugsme un nodarbinātība” 7.1.2.specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1.pasākuma “EURES tīkla darbības nodrošināšana” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis – precizēt specifiskā atbalsta mērķa "Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru" 7.1.2.1.pasākuma "EURES tīkla darbības nodrošināšana" īstenošanas nosacījumus, t.sk.:  1) precizēt noteikumus atbilstoši Ministru kabineta noteikumu Nr. 75 grozījumu projektam;  2) veikt atsevišķus tehniskus precizējumus.  MK noteikumu spēkā stāšanās laiks indikatīvi – 2018. gada IV ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 17.03.2015. noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru" 7.1.2.1.pasākuma “EURES tīkla darbības nodrošināšana" īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, Labklājības ministrijas (turpmāk – LM) ierosinātajiem grozījumiem MK 25.01.2011. noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru sanāksmē (turpmāk – VSS) 30.08.2018.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz:  **1) papildināt** MK noteikumus Nr. 129 ar nosacījumiem, kā Nodarbinātības valsts aģentūra kā finansējuma saņēmējs (turpmāk – finansējuma saņēmējs) sadarbojas ar Eiropas Nodarbinātības dienestu tīkla (turpmāk – EURES) partneriem (biedrībām un nodibinājumiem) un dalībniekiem (komersantiem – darbiekārtošanās pakalpojumu sniedzējiem) (*MK noteikumu projekta 3.punkts*).  13.05.2018. stājās spēkā Eiropas Parlamenta un Padomes regula Nr.2016/589 par EURES darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – Padomes regula Nr. 2016/589), kas paredz paplašināt EURES tīklu un nosaka dalībvalstīm pienākumu izveidot sistēmu, lai uzņemtu organizācijas par EURES dalībniekiem un partneriem.  Lai nodrošinātu Padomes regulā Nr.2016/589 noteikto, tika veikti grozījumi MK 03.07.2007. noteikumos Nr.458 ”Komersantu – darbiekārtošanas pakalpojumu sniedzēju – licencēšanas un uzraudzības kārtība” (turpmāk – MK noteikumi Nr.458), nosakot, kā finansējuma saņēmējs sadarbojas ar EURES dalībniekiem (detalizētāku pamatojumu/ informāciju skat. MK 29.05.2018. noteikumu Nr.304[[1]](#footnote-1) anotācijā), kā arī ierosināti grozījumi MK noteikumos Nr.75, nosakot, kā finansējuma saņēmējs sadarbojas ar EURES partneriem (detalizētāku pamatojumu/ informāciju skat. anotācijā[[2]](#footnote-2)).  EURES partneri nav sadarbības partneri MK 16.12.2014. noteikumu ”Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” izpratnē.  Ņemot vērā minēto, MK noteikumu projektā 7.1.2.1. pasākuma īstenošanas nosacījumi papildināti ar atsauci uz MK noteikumiem Nr.458 un MK noteikumiem Nr.75;  **2) nodrošināt** vienotu/skaidru tiesību normas interpretāciju:  **2.1) svītrojot** MK noteikumu Nr.129 16.12.apakšpunktā vārdus “īrei un” (*MK noteikumu projekta 1.punkts*), kā arī **nosakot**, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas (iepriekš – īres) izmaksas (*MK noteikumu projekta* *2.punkts*), ņemot vērā, ka projektā īstenojamās darbības vairāk ir attiecināmas uz jēdzienu “noma” (nevis “īre”) atbilstoši Civillikumam;  **2.2) precizējot** MK noteikumu Nr.129 21.3.apakšpunktu saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (15.23.apakšpunktu), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām (*MK noteikumu projekta 4.punkts*). |
| 3. | Projekta izstrādē iesaistītās institūcijas un publiskas personas kapitālsabiedrības | LM. |
| 4. | Cita informācija | Izvērtējot MK noteikumu projekta ietekmi uz projektu, pēc MK noteikumu projekta spēkā stāšanās varētu būt nepieciešams veikt grozījumus projektā, bet detalizētāk to izvērtēs finansējuma saņēmējs. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba tirgus dalībnieki – darba devēji, darba ņēmēji, darba meklētāji, bezdarbnieki un NVA darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts kopumā neietekmē tautsaimniecību. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts ir izstrādāts saskaņā ar LM rosinātajiem grozījumiem MK noteikumos Nr. 75 (izsludināti VSS 30.08.2018.). MK noteikumu projekts virzāms izskatīšanai MK sēdē vienlaikus vai pēc MK noteikumu Nr. 75 projekta apstiprināšanas. |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība nodrošināta MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 11.09.2018. līdz 24.09.2018. aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Par MK noteikumu projektu tā izstrādes stadijā sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LM kā Eiropas Savienības fondu vadībā iesaistītā atbildīgā iestāde, Centrālā finanšu un līgumu aģentūra kā sadarbības iestāde un NVA kā projekta īstenotājs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

K.Bileskalns 67012565

Karlis.Bileskalns@lm.gov.lv

1. Ministru kabineta 29.05.2018. noteikumi Nr. 304 “Grozījumi Ministru kabineta 2007. gada 3. jūlija noteikumos Nr. 458 "Komersantu - darbiekārtošanas pakalpojumu sniedzēju - licencēšanas un uzraudzības kārtība", skat. <https://likumi.lv> [↑](#footnote-ref-1)
2. Ministru kabineta noteikumu projekta „Grozījumi Ministru kabineta 2011. gada 25. janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” sākotnējās ietekmes novērtējuma ziņojums (anotācija), skat. <http://tap.mk.gov.lv/mk/tap/> [↑](#footnote-ref-2)